สตาร์ เทรค: ฝ่าสงครามยึดโลก

***สตาร์ เทรค: ฝ่าสงครามยึดโลก*** () เป็นภาพยนตร์อเมริกันแนวนิยายวิทยาศาสตร์ ฉายเมื่อปี ค.ศ. 1996 กำกับโดย โจนาทาน เฟรกส์ (เป็นการกำกับภาพยนตร์ครั้งแรกของเขา) สร้างจากแฟรนไชส์ *[[สตาร์ เทรค]]* เป็นภาพยนตร์เรื่องที่แปดในภาพยนตร์ชุด ''สตาร์ เทรค'' และเป็นเรื่องที่สองที่มีนักแสดงจาก *[[สตาร์ เทรค: เดอะเน็กซ์เจเนอเรชัน]]* แสดงนำ ภาพยนตร์เล่าเรื่องราวของลูกเรือยานอวกาศ ยูเอสเอส ''เอนเทอร์ไพรส์''-อี ย้อนเวลาจากศตวรรษที่ 24 กลับไปยังกลางศตวรรษที่ 21 เพื่อหยุดยั้ง บอร์ก เผ่าพันธุ์จักรกลชีวะที่ต้องการยึดครองโลกด้วยการเปลี่ยนแปลงอดีต

หลังภาพยนตร์ *[[สตาร์ เทรค ผ่ามิติจักรวาลทลายโลก]]* ฉายในปี ค.ศ. 1994 พาราเมาต์พิกเจอส์ มอบหมายให้นักเขียนบท แบรนนอน บรากาและโรนัลด์ ดี. มัวร์ พัฒนาบทสำหรับภาพยนตร์เรื่องถัดไปในภาพยนตร์ชุด บรากาและมัวร์ต้องการใส่บอร์กเข้าไปในเนื้อเรื่อง ขณะที่ผู้อำนวยการสร้าง ริก เบอร์แมน ต้องการเนื้อเรื่องเกี่ยวกับการเดินทางข้ามเวลา ผู้เขียนบททั้งสองคนได้รวมสองแนวคิดนี้เข้าด้วยกัน โดยในตอนแรก พวกเขาเขียนบทให้ภาพยนตร์ดำเนินเรื่องในยุคฟื้นฟูศิลปวิทยายุโรป แต่ได้เปลี่ยนช่วงเวลาเป็นกลางศตวรรษที่ 21 แทน หลังจากกลัวว่าแนวคิดยุคฟื้นฟูศิลปวิทยาจะ "ไร้ค่าเกินไป" หลังผู้กำกับภาพยนตร์ที่มีชื่อเสียงสองคน ปฏิเสธกำกับภาพยนตร์เรื่องนี้ นักแสดง โจนาทาน เฟรกส์ ได้รับเลือกให้กำกับภาพยนตร์ เพื่อให้มั่นใจว่างานจะตกอยู่กับคนที่เข้าใจ *สตาร์ เทรค*

บทภาพยนตร์เรื่องนี้จำเป็นต้องมีการออกแบบยานอวกาศใหม่ รวมไปถึงยาน ยูเอสเอส *เอนเทอร์ไพรส์* ลำใหม่ ผู้ออกแบบงานสร้าง เฮอร์แมน ซิมเมอร์แมน และ นักวาดภาพ จอห์น อีฟส์ ร่วมมือกันสร้างยานอวกาศใหม่ที่ดูโฉบเฉี่ยวมากกว่ายาน *เอนเทอร์ไพรส์* ก่อนหน้านี้ การถ่ายทำที่แอริโซนาและแคลิฟอร์เนียหลายสัปดาห์ ก่อนที่จะย้ายกองถ่ายไปถ่ายทำฉากภายในยานอวกาศ บอร์กได้รับการออกแบบใหม่ ให้ดูเหมือนว่าพวกเขาถูกดัดแปลงให้เป็นเครื่องจักรจากภายในสู่ภายนอก การแต่งหน้าใหม่ใช้เวลานานถึงสี่เท่า มากกว่าการปรากฏตัวของพวกเขาในละครโทรทัศน์ บริษัทสร้างเอฟเฟกต์ อันดัสเชียลไลต์แอนด์แมจิก เร่งสร้างเทคนิคพิเศษของภาพยนตร์ให้เสร็จภายในเวลาไม่ถึงห้าเดือน เทคนิคเอฟเฟกต์แสงแบบดั้งเดิมถูกเสริมด้วยภาพที่สร้างด้วยคอมพิวเตอร์ เจอร์รี โกลด์สมิท และ โจเอล ลูกชายของเขา ร่วมมือกันแต่งดนตรีประกอบภาพยนตร์ ถึงแม้ว่าจะมีเพียงเจอร์รีเท่านั้นที่มีชื่อในเครดิตภาพยนตร์

*สตาร์ เทรค: ฝ่าสงครามยึดโลก* ฉายเมื่อวันที่ 22 พฤศจิกายน ค.ศ. 1996 เคยเป็นภาพยนตร์ที่ทำเงินสูงสุดในวันเปิดตัวสุดสัปดาห์ ภาพยนตร์ทำเงินในสหรัฐและแคนาดา 92 ล้านดอลลาร์สหรัฐ และทำเงินจากภูมิภาคอื่น ๆ อีก 54 ล้านดอลลาร์สหรัฐ รวมแล้วภาพยนตร์ทำเงินทั่วโลก 146 ล้านดอลลาร์สหรัฐ ภาพยนตร์ได้รับการตอบรับที่ดีจากนักวิจารณ์ โดยนักวิจารณ์ รอเจอร์ อีเบิร์ต ยกย่องว่าเป็นหนึ่งในภาพยนตร์ *สตาร์ เทรค* ที่ดีที่สุด และเป็นเคยเป็นภาพยนตร์ที่ได้รับการวิจารณ์ในแง่บวกมากที่สุดในแฟรนไชส์ (93%) จนกระทั่งภาพยนตร์รีบูต แซงไปในปี ค.ศ. 2009 (94%) บอร์กและเทคนิคพิเศษได้รับการยกย่อง ในขณะที่ตัวละครได้รับการยกย่องน้อยกว่า การวิเคราะห์ทางวิชาการของภาพยนตร์เรื่องนี้มุ่งเน้นไปที่ความคล้ายคลึงของกัปตัน ฌอง-ลุก พิคาร์ด กับ เอแฮบของเฮอร์แมน เมลวิลล์ และธรรมชาติของบอร์ก *ฝ่าสงครามยึดโลก* ได้รับการเสนอชื่อในรางวัลออสการ์ สาขาแต่งหน้ายอดเยี่ยม และได้รับ รางวัลแซทเทิร์น 3 รางวัล ภาคต่อของภาพยนตร์ชื่อว่า *[[สตาร์ เทรค: ผ่าพันธุ์อมตะยึดจักรวาล]]* ฉายในปี ค.ศ. 1998

## อ้างอิง

## แหล่งข้อมูลอื่น

* 
* 
*
*

หมวดหมู่:ภาพยนตร์ที่ออกฉายในปี พ.ศ. 2539
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์แนวโลดโผนนิยายวิทยาศาสตร์ในทศวรรษ 1990
หมวดหมู่:ภาพยนตร์แนวโลดโผนที่มีคู่อริเป็นเพศหญิง
หมวดหมู่:ภาพยนตร์อเมริกันแนวโลดโผนนิยายวิทยาศาสตร์
หมวดหมู่:ภาพยนตร์อเมริกันแนวผจญภัยในอวกาศ
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์แอนดรอยด์ (หุ่นยนต์)
หมวดหมู่:ภาพยนตร์ไซบอร์ก
หมวดหมู่:ภาพยนตร์อเมริกันเกี่ยวกับการแก้แค้น
หมวดหมู่:ภาพยนตร์เกี่ยวกับการเดินทางข้ามเวลา
หมวดหมู่:ภาพยนตร์ที่ดำเนินเรื่องในทศวรรษ 2060
หมวดหมู่:ภาพยนตร์ที่ดำเนินเรื่องในศตวรรษที่ 24
หมวดหมู่:ภาพยนตร์ที่ดำเนินเรื่องในอนาคต
หมวดหมู่:ภาพยนตร์ที่ดำเนินเรื่องในมอนแทนา
หมวดหมู่:ภาพยนตร์ที่ถ่ายทำในแคลิฟอร์เนีย
หมวดหมู่:ภาพยนตร์ที่ถ่ายทำในแอริโซนา
ฝ่าสงครามยึดโลก
ฝ่าสงครามยึดโลก
หมวดหมู่:ภาพยนตร์โดยพาราเมาต์พิกเจอส์
หมวดหมู่:ดนตรีประกอบภาพยนตร์โดย เจอร์รี โกลด์สมิท
หมวดหมู่:ดนตรีประกอบภาพยนตร์โดย โจเอล โกลด์สมิท
หมวดหมู่:ภาพยนตร์กำกับโดย โจนาทาน เฟรกส์
หมวดหมู่:ภาพยนตร์อำนวยการสร้างโดย ริก เบอร์แมน
หมวดหมู่:ภาพยนตร์ที่ใช้บทภาพยนตร์เขียนโดย ริก เบอร์แมน
หมวดหมู่:ภาพยนตร์ที่ใช้บทภาพยนตร์เขียนโดย แบรนนอน บรากา
หมวดหมู่:ภาพยนตร์ที่ใช้บทภาพยนตร์เขียนโดย โรนัลด์ ดี. มัวร์
หมวดหมู่:ภาพยนตร์เปิดตัวผู้กำกับในปี ค.ศ. 1996